Diari Oficial de la Generalitat Valenciana


Sumari del DOGV 7024, del 15-05-2013 (2013/4470)

Notificació de la sentència dictada en el juí verbal número 822/2011
--------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4470


Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Notificació de la sentència dictada en el juí verbal número 822/2011 [2013/4470]  
Juí verbal 000822/2011   
Part demandant: Banco Bilbao Vizcaya Argentaria, SA.   
Part demandada: Guido Alonso Apolo Macas.   
En el juí a què es fa referència s'ha dictat la resolució que té el text que, literalment, diu:  
«Sentència número 120/2012  
Alcoi, 17 d'octubre de 2012.  
Laura Cristina Morell Aldana, jutgessa del Jutjat de Primera Instància i Instrucció número 4 d'Alcoi, he vist les presents actuacions de juí verbal número 822/2011, promogudes per la procuradora Trinidad Llopis Gomis, en nom i representació de l'entitat Banco Bilbao Vizcaya Argentaria, SA, contra Guido Alonso Apolo Macas, declarat en situació de rebel·lia processal civil, en reclamació de 5.108,91 euros.  
  
Antecedents de fet  
Primer. Amb data 4 d'octubre de 2011, va tindre entrada en este Jutjat demanda de juí verbal, interposada per la procuradora Trinidad Llopis Gomis, en nom i representació de l'entitat Banco Bilbao Vizcaya Argentaria, SA, contra Guido Alonso Apolo Macas, en reclamació de 5.108,91 euros, més els interessos convinguts del 20 per cent i costes.  
  
En la seua demanda exposava que el demandat va acceptar el contracte Marc d'Operacions de Préstec Immediat PIDE, pel qual se li permetia la disposició, en una o diverses operacions financeres, de fins a 6.000 euros. De conformitat amb allò pactat, el demandat va ordenar la disposició del préstec a través del caixer automàtic, per import de 6.000 euros, que va ser abonat en el seu compte corrent, produint un interés anual del 15,80 per cent, a un termini de 60 mesos, des del 9 de juny de 2007 fins al 30 de juny de 2012, i l'interés de demora pactat va ser del 20 per cent anual. Afegia l'actora que el demandat no hauria complit les seues obligacions, per la qual cosa l'actora, a l'empara de la clàusula tercera, ha carregat en el compte especial d'operacions emparades pel contracte marc el saldo deutor d'esta operació, i l'ha tancat, a l'11 de febrer de 2010 el compte donava un saldo deutor de 5.108,91 euros. En la pètita de la seua demanda sol·licitava la condemna del demandat al pagament de 5.108,91 euros, més els interessos pactats del 20 per cent des de la data d'interposició i costes.  
Segon. Admesa a tràmit la demanda de juí verbal, per mitjà de decret de 27 d'octubre de 2011, es va citar les parts a la celebració de la vista, que va tindre lloc el 17 d'octubre de 2012. Declarat obert l'acte del juí, l'actora es va ratificar en la seua demanda. Per la seua banda, el demandat no va comparéixer a l'acte de juí. Després de la pràctica de la prova, consistent en documental i l'interrogatori del demandat, en el sentit de tindre'l per confés en els fets que el perjudiquen de la demanda, van quedar les actuacions vistes per a sentència.  
Fonaments de dret  
Primer. En el present cas l'actora, l'entitat Banco Bilbao Vizcaya Argentaria, SA, exercita l'acció de reclamació d'una quantitat contra Guido Alonso Apolo Macas en reclamació de 5.108,91 euros, més els interessos convinguts del 20 per cent i costes.  
En la seua demanda exposava que el demandat va acceptar el contracte Marc d'Operacions de Préstec Immediat PIDE, pel qual se li permetia la disposició, en una o diverses operacions financeres, de fins a 6.000 euros. De conformitat amb allò pactat, el demandat va ordenar la disposició del préstec a través del caixer automàtic, per import de 6.000 euros, que va ser abonat en el seu compte corrent, produint un interés anual del 15,80 per cent, a un termini de 60 mesos, des del 9 de juny de 2007 fins al 30 de juny de 2012, i l'interés de demora pactat va ser del 20 per cent anual. Afegia l'actora que el demandat no hauria complit amb les seues obligacions, per la qual cosa l'actora, a l'empara de la clàusula tercera, ha carregat en el compte especial d'operacions emparades pel contracte marc, el saldo deutor d'esta operació, i l'ha tancat; a l'11 de febrer de 2010 el compte tenia un saldo deutor de 5.108,91 euros. En la pètita de la seua demanda sol·licitava la condemna del demandat al pagament de 5.108,91 euros, més els interessos pactats del 20 per cent des de la data d'interposició i costes.  
Cal assenyalar en este punt que el demandat no ha comparegut ni en les actuacions ni a l'acte de juí, i ha sigut declarat en situació de rebel·lia processal civil.  
Segon. Examinant la documental que es troba en les actuacions, i especialment la documental aportada a les actuacions per l'actora (consistent en el contracte marc d'operacions préstec PIDE i la certificació de saldo deutor en data 11 de febrer de 2010, segons documents número 1 i número 2 de la demanda), esta jutjadora entén acreditats tot els aspectes que pogueren haver sigut discutits pel demandat, com són la certesa del deute i la seua quantia.  
Hem de tindre en compte que el contracte de préstec PIDE que apareix unit a les actuacions com a document número 1 acredita la subscripció del contracte entre actora i demandat; en el dit contracte apareixen clarament establides la forma de pagament, el venciment anticipat, l'interés pactat entre les parts i la resta d'aspectes discutits que pogueren haver sigut discutits pel demandat, per la qual cosa no pot al·legar desconeixement respecte d'estos, ja que el document apareix subscrit per ambdós parts. Així mateix, acredita la certesa del deute el denominat document número 2, certificat del deute que el demandat manté amb l'actora en data 11 de febrer de 2010. El deute resulta ser vençut, líquid i exigible, segons acredita el certificat emés per BBVA i que es troba junt amb la demanda; sense que el demandat haja exercit cap activitat per a demostrar el contrari. Cal assenyalar en este punt que s'ha admés l'interrogatori del demandat, en el sentit de tindre'l per confés en els fets que el perjudiquen en la demanda, de manera que han de fer prova en contra seu els fets primer a quart de la demanda.   
  
Per això, i a la vista de les clàusules pactades entre les parts, de les quals tenia coneixement el demandat, i davant de la seua incompareixença a la vista (a pesar d'estar degudament citat) per a oferir cap explicació sobre la seua oposició al deute reclamat de contrari, entenem que l'actora ha complit amb la càrrega de la prova que li exigia l'article 217 Llei d'Enjudiciament Civil. Per tant, és procedent la condemna del demandat al pagament de 5.108,91 euros en concepte de principal, més els interessos pactats del 20 per cent des de la data d'interposició de la demanda, de conformitat amb allò pactat en el document número 1 de la demanda.  
Tercer. L'article 394.1 de la Llei d'Enjudiciament Civil assenyala que, en els processos declaratius, les costes de la primera instància s'imposaran a la part que haja vist rebutjades totes les seues pretensions. A l'haver-se rebutjat totalment les pretensions de la demandada, és procedent acordar la seua condemna en costes.  
Dispositiva  
Estime íntegrament la demanda interposada per la procuradora dels tribunals Trinidad Llopis Gomis, en nom i representació de l'entitat Banco Bilbao Vizcaya Argentaria, SA, i en conseqüència condemne Guido Alonso Apolo Macas a pagar a Banco Bilbao Vizcaya Argentaria, SA, la quantitat de 5.108,91 euros, més els interessos pactats del 20 per cent des de la data d'interposició de la demanda, així com a pagar les costes causades en la present instància.   
Esta és la meua sentència, que pronuncie, mane i firme.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'escrit presentat en este Jutjat dins del termini de 20 dies hàbils comptadors des de l'endemà de la notificació, i l'apel·lant ha d'exposar les al·legacions en què basa la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LECn). D'acord amb la disposició addicional 15a. de la Llei Orgànica del Poder Judicial (LO1/2009, que modifica la LO 6/1985), la part que interpose un recurs contra la present resolució, com a requisit indispensable per a la seua tramitació, haurà de constituir un depòsit de 50 euros en el compte de depòsits i consignacions d'este Jutjat. Per a materialitzar el mencionat depòsit, haurà d'especificar en el resguard d'ingrés, en el camp "Concepte d'apel·lació", que es tracta d'un recurs, seguit del codi 02 i la paraula "apel·lació". L'ingrés del depòsit ha d'acreditar-se amb còpia del resguard d'ingrés, junt amb la presentació de l'escrit d'interposició del recurs. L'obligatorietat del depòsit inclou les resolucions notificades amb anterioritat a l'entrada en vigor de la Llei Orgànica 1/2009. Queden exclosos els litigants que tinguen reconegut el dret d'assistència jurídica gratuïta (instrucció del secretari general de l'Administració de justícia de 04.11.2009). Si el recurs és estimat totalment o parcialment, la part haurà d'interessar la devolució del depòsit, per mitjà d'un escrit presentat davant d'este Jutjat, una vegada que les actuacions s'hagen tornat a este.  
  
Publicació. La sentència anterior ha sigut donada, llegida i publicada per la jutgessa que la va dictar, mentres celebrava audiència pública el mateix dia de hui, de la qual cosa jo, la secretària judicial, en done fe.  
Alcoi, 14 de juny de 2011.  
Diligència. L'estenc jo, la secretària judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
Alcoi, 18 d'octubre de 2012.»   
  
Atés que es desconeix el domicili o residència actuals de la part demandada, per resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he acordat la publicació del present edicte en el tauler d'anuncis del Jutjat, per a portar a efecte la diligència de notificació de la sentència dictada a la part demandada, Guido Alonso Apolo Macas.  
  
  
Alcoi, 21 de gener de 2013.- La secretària judicial: Cristina Modesto Cortés.